open-index/open-wikipedia-markdown huggingface dataset:
პირიბებუი

**პირიბებუი** () — ქალაქი და რაიონი პარაგვაიში, კორდილიერის დეპარტამენტში. დოკუმენტები მისი დაარსების შესახებ პარაგვაის ომების დროს დაიწვა, ამიტომ მიიჩნევა, რომ იგი სავარაუდოდ 1636 წელს დაარსდა. ქალაქში მოქმედებს პატარა ისტორიული მუზეუმი, რომელიც პარაგვაისა და ჩაკოს ომებში ამ ქალაქის დიდ როლს უსვამს ხაზს. 2008 წლის მონაცემებით, მოსახლეობა 22 788 ადამიანს შეადგენს. 

ქალაქის ეკონომიკაში მნიშვნელოვან როლს თამაშობს ტურიზმი.

## გალერეა

ფაილი:Mbatovi2.jpg|
ფაილი:Mbatovi1.jpg|
ფაილი:Mbatovi3.jpg|

## იხილეთ აგრეთვე
* პარაგვაის ქალაქების სია

## რესურსები ინტერნეტში
* FallingRain.com (coordenadas geográficas e imágenes satelitales).
* AF-consultora.com (Tasaciones, Avaluos, Agrimensura, Compra venta de terrenos en Piribebuy).

კატეგორია:პარაგვაის ქალაქები
Актриса Весна

***Актриса Весна*** () — რუსული როკ-ჯგუფ DDT-ს მერვე სტუდიური ალბომი. გამოვიდა 1992 წელს. შედგენილია 1980-იან წლებში დაწერილი სიმღერებისგან. ეძღვნება ჯგუფის ლიდერ, იური შევჩუკის კიბოსგან გარდაცვლილ მეუღლე ელმირას.

## ისტორია 
მელოდიური სიმღერების ჩაწერის იდეა შევჩუკს დაებადა ალბომის Оттепель შექმნისას. ვადიმ კურილიოვის თქმით, 1990-იანი წლებისათვის ჯგუფს დაუგროვდა საკმაოდ დიდი რაოდენობის მელოდიური კომპოზიცია. გარდა ამისა, პროფესიონალურად იქნა ჩაწერილი შევჩუკის რამდენიმე ძველი სიმღერა, რომელიც ადრე მხოლოდ მაგნიტურ ფირებზე გამოიცემოდა. ალბომში ასევე შეიტანეს სიმღერის „Актриса Весна“ მსუბუქი ვერსია - წინა შეტანილია ალბომში *Пластун* .

სიმღერა „В последнюю осень“ შევჩუკის მიერ დაიწერა 1990 წლის ოქტომბერში, ვიქტორ ცოისადმი მიძღვნილი კონცერტის წინ. გამოსვლის მან სიმღერა ცოის ხსოვნას მიუძღვნა.

ალბომის ჩაწერა 1992 წლის ზაფხულში მიმდინარეობდა. ჯგუფის წევრთა თქმით, ჩაწერა მშვიდ ატმოსფეროში მიმდინარეობდა და მასალა დაახლოებით 2 კვირაში იქნა ჩაწერილი. ალბომი გამოვიდა როგორც აუდიო კასეტაზე, ასევე გრამფირფიტაზე. 1993 წელს გამოიცა კომპაქტ დისკი, რომელშიც დამატებული იქნა სიმღერა „У тебя есть сын“.

ამ დროისათვის ჯგუფის მუსიკა შეიცვალა - კოლექტივმა უარი თქმა საპროტესტო კომპოზიციებზე, ხოლო კონცერტებზე მოხდა თეატრალური რეჟისურის ელემენტების ინტეგრირება. თავისი დროისათვის „Актриса весна“ იქცა არა მხოლოდ ჯგუფის ყველაზე გაყიდვად ალბომად, არამედ საბჭოთა როკ-მუსიკაში ერთ-ერთ ყველაზე ცნობილ ალბომად. წარმატება იქონიეს მისმა სიმღერებმა „Что такое осень“ და „Дождь“.

## სიმღერები 
# Дождь — 5:03
# В последнюю осень — 4:44
# Фома — 6:52
# Родина — 4:37
# У тебя есть сын — 3:30
# Храм — 5:27
# Что такое осень — 4:57
# Ночь — 5:08
# Актриса Весна — 5:46

## რესურსები ინტერნეტში 
* http://www.kurilev.ru/content/view/206/43/ 
* http://www.ytime.com.ua/ru/50/1938 

კატეგორია:1992 წლის ალბომები
კატეგორია:DDT-ს ალბომები
კატეგორია:როკ-ალბომები
კატეგორია:Navigator Records-ის ალბომები
პარაგუარი

**პარაგუარი** () — ქალაქი და რაიონი პარაგვაიში, პარაგუარის დეპარტამენტის დედაქალაქი. მდებარეობს ასუნსიონიდან 66 კმ-ის დაშორებით. 2002 წლის მონაცემებით, მისი მოსახლეობა 22 154 ადამიანს შეადგენდა. დაარსდა 1775 წელს. 1960 წლის 18 აგვისტოს მიენიჭა რაიონის სტატუსი. 

პარაგუარის „ეროვნული დამოუკიდებლობის აკვანს უწოდებენ“, რადგან ამ ქალაქში, 1811 წლის 11 იანვარს, პარაგუარის ბრძოლაში დაამარცხეს არგენტინის არმია. 

ქალაქს ჩრდილოეთით ალტოს-კორდილიერის მთები ესაზღვრება, სამხრეთით კი ფართო სავანა. 

საშუალო წლიური ტემპერატურა 21°C-ია, მაქსიმალურ ნიშნულს 39°C-ს ის ზაფხულში აღწევს, ზამთარში კი 2°C-მდე ეცემა. 

ეკონომიკის მთავარი დარგის სოფლის მეურნეობა და მეცხოველეობა. ასუნსიონთან საკმაოდ კარგადაა დაკავშირებული გზებით, ამიტომ ის დედაქალაქის ერთ-ერთ მთავარ მომმარაგებელს წარმოადგენს. მნიშვნელოვანია მისი როლი როგორც ადგილობრივი სასოფლო-სამეურნეო პროდუქციის ცენტრისა.

## გალერეა

ფაილი:Mercado de Paraguari frutas.png|პარაგუარის ბაზარი
|პარაგუარის ეკლესია

## იხილეთ აგრეთვე
* პარაგვაის ქალაქების სია

## რესურსები ინტერნეტში
*Secretaria Nacional de Turismo 
*Dirección General de Encuestas, Estadísticas y Censos
*Departamento de Paraguarí 
*ABC Color, Así es nuestro país 
*Asociación Biblioteca Virtual del Paraguay 

კატეგორია:პარაგვაის ქალაქები
Chicane

მინი|200პქ

**Chicane** — ბრიტანული ელექტრონული პროექტი და ინგლისელი მუსიკოსის, სიმღერების ავტორისა და პროდიუსერ **ნიკოლას ბრეისგირდლის** ფსევდონიმი. ცნობილია სინგლებით „Offshore“,„Saltwater“ და „Don't Give Up“ (ბრაიან ადამსის ვოკალით). გამოცემული აქვს 5 სტუდიური ალბომი.

## დისკოგრაფია
* *Far from the Maddening Crowds* (1997)
* *Behind the Sun* (2000)
* *Easy to Assemble* (2003, გამოუცემელი)
* *Somersault* (2007)
* *Giants* (2010)
* *Thousand Mile Stare* (2012)

## რესურსები ინტერნეტში
* 
* 
* ოფიციალური საიტი Bebo-ზე

კატეგორია:დაბადებული 1971
კატეგორია:ემბიენტ მუსიკოსები
კატეგორია:ცოცხალი ადამიანები
სკონე

**სკონე** () შეიძლება ნიშავდეს:

*სკონე (ლენი) — ლენი (ადმინისტრაციული ერთეული) შვედეთში
*სკონე (პროვინცია) — ისტორიული პროვინცია შვედეთში
ვლადიმერ მაგნიცკი

**ვლადიმერ ალექსანდრეს ძე მაგნიცკი** ( დ. 30 მაისი  [ ძვ. სტ. 12 ივნისი ] , 1915, პენზა, რუსეთი — გ. 16 ოქტომბერი, 2005, მოსკოვი, რუსეთი) — რუსი გეოფიზიკოსი. სსრკ-ის მეცნიერებათა აკადემიის აკადემიკოსი (1979 წ., წევრ-კორესპონდენტი 1964 წ.). სკკპ-ის წევრი 1962 წლიდან. 1940 წელს დაამთავრა მოსკოვის გეოდეზიური, აეროფოტოაგეგმვისა და კარტოგრაფიის ინჟინერთა ინსტიტუტი. 1940-1954 წლებში ასწავლიდა მოსკოვის სახელმწიფო უნივერსიტეტეში. 1960 წლიდან ფიზიკის ფაკულტეტის გეოფიზიკის განყოფილების კათედრის გამგეა. 1979 წლიდან მოღვაწეობდა დედამიწის ფიზიკის ინსტიტუტში (დედამიწის ბირთვის ფიზიკისა და პლანეტის კათედრის ხელმძღვანელი). 1971-1975 წლებში სეისმოლოგიისა და დედამიწის ბირთვის ფიზიკის საერთაშორისო ასოციაციის პრეზიდენტი. 

ვლადიმერ მაგნიცკი მეცნიერების რამდენიმე დარგში მოღვაწეობდა, მათ შორის იყო: დედამიწის სიღრმული ფიზიკა, ტექტონოფიზიკა და გეოდინამიკა. დედამიწის ბირთვის შესწავლის მიზნით თეორიული ფიზიკის მეთოდების გამოყენებით შექმნა დედამიწის მყარი ფიზიკის სამეცნიერო სკოლა. გრავიმეტრიული მონაცემების ხარჯზე შემოგვთავაზა ანომალიური სხეულების მასისა და კოორდინატების დაფიქსირების მეთოდი. დაადგინა დედამიწის ბირთვის სიმყარისა და დრეკადობის განაწილება დედამიწის ნივთიერების მდგომარეობის ანგარიშის თვალსაზრისით. ახსნა მანტიის ზედაპირული ფენების ბუნება. 1974 წელს შემოგვთავაზა რეპერული წერტილების მეთოდი ბირთვებში ტემპერატურის განაწილების შესასწავლად.

1976 წელს მიენიჭა ოტო შმიდტის პრემია მონოგრაფიისათვის „დედამიწის შინაგანი აგებულება და ფიზიკა“.

## თხზულებები 
* Основы физики Земли, М., 1953; 
* Внутреннее строение и физика Земли, М., 1965.

## რესურსები ინტერნეტში 
* ვლადიმერ მაგნიცკი — სამთო ენციკლოპედია 
* ვლადიმერ მაგნიცკი — დიდი ბიოგრაფიული ენციკლოპედია 
* ვლადიმერ მაგნიცკი 

## სქოლიო
კატეგორია:რუსი გეოფიზიკოსები
კატეგორია:დაბადებული 1915
კატეგორია:გარდაცვლილი 2005
კატეგორია:ტროეკუროვის სასაფლაოზე დაკრძალულები
კატეგორია:ტექნიკურ მეცნირებათა დოქტორები
კატეგორია:ოქტომბრის რევოლუციის ორდენის კავალრები
კატეგორია:მოსკოვში გარდაცვლილები
კორონელ-ბოგადო

**კორონელ-ბოგადო** () — ქალაქი პარაგვაიში, იტაპუის დეპარტამენტში. მდებარეობს შტატის დედაქალაქ ენკარნასიონიდან 49 კმ-ის დაშორებით. 

სახელი ეწოდა პარაგვაის გმირის — განმანთავისუფლებელ ხოსე სან-მარტინის თანამებრძოლ ხოსე ფელიქს ბოგადოს პატივსაცემად. 2008 წლის მონაცემებით, ქალაქის მოსახლეობა 19 724 ადამიანს შეადგენს.

## იხილეთ აგრეთვე
* პარაგვაის ქალაქების სია

## რესურსები ინტერნეტში
* Coord. geográficas e imágenes satelitales de *Bogado*
* Ciudad de Coronel Bogado .

კატეგორია:პარაგვაის ქალაქები
ტობატი

**ტობატი** () — ქალაქი პარაგვაიში, კორდილიერის დეპარტამენტში. 

ქალაქი 1539 წელს დომინგო მარტინეს დე ირალამ დააარსა. დასახლების სახელის წარმომავლობასთან დაკავშირებით მრავალი მოსაზრება არსებობს. მისი ერთ-ერთი ესპანური განმარტებით, ის კლდოვან რელიეფს აღნიშნავს.

ქალაქის ეკონომიკის მთავარი დარგია სამშენებლო მასალების წარმოება. სახურავებისა და სამშენებლო აგურის წარმოება მთელი  პარაგვაის მასშტაბით, ძირითადად აქ ხდება. პროდუქციის საკმაოდ დიდი ნაწილი ასევე გადის ექსპორტზე მეზობელ არგენტინასა და ბრაზილიაში. 

2002 წლის მონაცემებით, ქალაქის მოსახლეობა 9 688 ადამიანს შეადგენდა.

## იხილეთ აგრეთვე
* პარაგვაის ქალაქების სია

## რესურსები ინტერნეტში
* Coord. geográficas e imágenes satelitales
* Información turística 
* Aventura Tobatí en AventuraXtrema.

კატეგორია:პარაგვაის ქალაქები
ფერნანდო ლუგო

**ფერნანდო არმანდო ლუგო მენდესი** (; 30 ივნისი, 1951, სან-სოლანო, პარაგვაი) — პარაგვაელი პოლიტიკოსი და საეკლესიო მოღვაწე. ქვეყნის პრეზიდენტი 2008 წლის 15 აგვისტოდან 2012 წლის 22 ივნისამდე.

1977 წელს გახდა მღვდელი, მოღვაწეობდა ეკვადორში მისიონერად. 1983 წლიდან სწავლა გააგრძელა რომში. 1987 წელს დაბრუნდა სამშობლოში. 1994 წელს გახდა უღარიბესი სან-პედროს ეპარქიის ეპისკოპოსი და უწოდეს *ღარიბების ეპისკოპოსი*. 2005 წლიდან პოლიტიკაშია.

2007 წელს გაწევრიანდა ქრისტიანულ-დემოკრატიულ პარტიაში, რომელიც შედიოდა პატრიოტული ალიანსის შემადგენლობაში. ალიანსმა მისი კანდიდატურა დაასახელა 2008 წლის აპრილის არჩევნებში. 20 აპრილს ხმათა უმრავლესობით დაამარცხა მეტოქე და პრეზიდენტის თანამდებობაზე შეცვალა ნიკანორ დუარტე. 

2009 წელს გაეხვა სექსუალურ სკანდალში და იძულებული იყო ეღიარებინა, რომ ეპისკოპოსობის პერიოდში დაარღვია ცელიბატის წესი და სექსუალური კავშირი ჰქონდა 26 წლის გოგონასთან, რომელთანაც შეეძინა შვილი. რომის პაპმა ბენედიქტე XVI-მ 2008 წლის 31 ივლისს გაათავისუფლა ცელიბატის აღთქმისაგან. მიუხედავად ამისა, პრეზიდენტს თანამდებობა არ დაუტოვებია და განაცხადა რომ არ გადადგებოდა საპრეზიდენტო ვადის ამოწურვამდე ანუ 2013 წლის 15 აგვისტომდე.

2012 წლის 22 ივნისს იმპიჩმენტის საფუძველზე გადააყენეს. იმპიჩმენტის პროცესში, რომელიც ძალიან სწრაფად ჩატარდა, სენატმა დაადგინა, რომ ლუგომ სათანადოდ ვერ უხელმძღვანელა გასულ კვირაში მიწებიდან ხალხის გასახლების საქმეს. შეტაკებების დროს 17 პოლიციელი და ფერმერი იქნა მოკლული.

## რესურსები ინტერნეტში 
*Fernando Lugo profile at CatholicHierarchy website
*27 February 2007 New York Times article on Lugo's possible candidacy
*22 Feb. 2007 article on Lugo from Worldpress.org
*30 December 2006 Daily (Maybe) blog on background to Lugo's presidential bid

## სქოლიო 
კატეგორია:პარაგვაის პრეზიდენტები
კატეგორია:დაბადებული 1951
კატეგორია:ცოცხალი ადამიანები
სიუდად-დელ-ესტე

**სიუდად-დელ-ესტე** () — სიდიდით მეორე ქალაქი პარაგვაიში, ალტო-პარანის დეპარტამენტის დედაქალაქი. გაშენებულია მდინარე პარანაზე. 2008 წლის მონაცემებით, მისი მოსახლეობა 320 872 ადამიანს შეადგენს. 

ქალაქი 1957 წელს დაარსდა მდინარე პარანის ნაპირებზე, ბრაზილიის საზღვართან. იმ დროისთვის მას პუერტო-ფლორ-დე-ლისი ერქვა, მაგრამ მოგვიანებით, დიქტატორ ალფრედო სტრესნერის პატივსაცემად პუერტო-სტრესნერი ეწოდა. 1989 წელს მისი დამხობის შემდეგ, ქალაქს ამჟამინდელი სახელი — სიუდად-დელ-ესტე (*აღმოსავლეთის ქალაქი*) ეწოდა. 

ქალაქი ე. წ. „სამი საზღვრის ზონას“ — თავისუფალი ვაჭრობის ზონას მიეკუთვნება; აქედან გამომდინარე, ყველაზე მიმზიდველი ადგილები ქალაქში მისი მაღაზიებია. 

გრძელი ქუჩები ქალაქს გარეუბნებისგან გამოჰყოფს. მოსახლეობის ძირითად ნაწილს უცხოელები შეადგენენ: ტაილანდელები, კორეელები, არაბები და ირანელები, რის გამოც, ქალაქში ბევრი მეჩეთი და პაგოდებია. 

აღსანიშნავია, რომ გაეროში მხარდაჭერის სანაცვლო, ქალაქის მუნიციპალური შენობა ტაივანის მთავრობამ ააშენა, რის გამოც მის თავზე ტაივანის დროშა ფრიალებს. 

სიუდად-დელ-ესტეს სიახლოვეს მსოფლიოში ყველაზე ძლიერი, იტაიპუს ჰიდროელექტროსადგურის აშენების შემდეგ, ქალაქმა ზრდა დაიწყო. მდინარე პარანაზე გადებულმა ე. წ. „მეგობრობის ხიდმა“ სიუდად-დელ-ესტე მეზობელ ბრაზილიის ქალაქ ფოს-დუ-იგუასუს დაუკავშირა. ხიდი 1965 წელს გაიხსნა და მისი სიგრძე 552 მეტრია.

## გალერეა

Image:Ciudad del este1.jpg|ქალაქის საქმიანი ნაწილი
Image:Ciudad del Este puente de la Amistad.jpg|მეგობრების ხიდი

|

## იხილეთ აგრეთვე
* პარაგვაის ქალაქების სია

## რესურსები ინტერნეტში
* Ciudad del Este 
* Municipal website of Ciudad del Este
* CiudaddelEste.com.py 

კატეგორია:პარაგვაის ქალაქები
Z3

**Z3** — პირველი მრავალფუნქციური პროგრამულად მართვადი და ორობით კოდში მცურავი წერტილით თავისუფლად პროგრამირებადი  გამომთვლელი მანქანა, რომელსაც გააჩნია თანამედროვე კომპიუტერის ყველა მახასიათებელი. შექმნილია გერმანელი ინჟინრის კონრად ცუზეს მიერ.

## ისტორია
Z3 სამეცნიერო საზოგადოებას წარედგინა 1941 წლის 12 მაისს. დღეს ბევრს ის მიაჩნია პირველ რეალურად მოქმედ პროგრამირებად კომპიუტერად, თუმცა ცუზეს პირველი მანქანის Z1-გან (1938) მთავარი განმასხვავებელი თვისება იყო ის, რომ შეეძლო კვადრატული ფესვის გამოანგარიშება.

მანქანა წარმოადგენდა ორობით გამოანმგარიშებელს პროგრამირების შეზღუდული უნარით, დაფუძნებულს სატელეფონო რელეებზე. ამგვარ რელეებზე იყო შექმნილი მონაცემთა შემნახველი მოწყობილობაც. მათი საერთო რაოდენობა აღწევდა 2200-ს. Z3-ს ტაქტური სიხშირე იყო 5,33 ჰერცი.

ცუზეს Z3 აგებული იყო მისი წინამორბედი Z1 და Z2-ის ბაზაზე და თავის მხრივ წარმოადგენდა უფრო სრულყოფილი კომპიუტერის Z4-ის საფუძველს.

1942 წელს ცუზეს ავსტრიელ ინჟინერ-ელექტრიკოს ჰელმუტ შრაიერთან თანამშრომლობით Z3-ის ბაზაზე უნდა აეგო ახალი ტიპის კომპიუტერი, სადაც სატელეფონო რელეები შეცვლილი იქნებოდა ვაკუუმურ-ელექტრონული ნათურებით, რაც ძლიერ აამაღლებდა მანქანის სისწრაფისა და საიმედოობის კოეფიციენტს. ახალი კომპიუტერი მეტად გამოსადეგარი იქნებოდა დაშიფრული შეტყობინებების გაშიფრვისა და კრიპტოგრაფიისთვის, თუმცა ომის პერიოდში ხანგრძლივი სამეცნიერო სამუშაოების აკრძალვის მიზეზით ინჟინერთა ეს წამოწყება არ დააკმაყოფილეს.

გარკვეული დროის შემდეგ სხვადასხვა ქვეყნებშიც გამოჩნდნენ პირველი გამომთვლელი მანქანები. ესენი იყვნენ „მარკ 1“, „კოლოსი“ და „ენიაკი“. ამავე დროს კონრად ცუზეს მანქანა იკავებდა გაცილებით პატარა ადგილს და ღირდა უფრო იაფი, ვიდრე ორი წლის შემდეგ შექმნილი ამერიკული კომპიუტერი „მარკ 1“.

Z3 გამოიყენებოდა გერმანული აეროდინამიკის კვლევითი ინსტიტუტის  მიერ თვითმფრინავებისა და მართვადი რაკეტების კონსტრუქციათა გამოთვლებისათვის (გერმ. *Aerodynamische Versuchsanstalt*). კომპიუტერის ერთადერთი ეგზემპლარი ცუზეს სხვა ადრეულ გამოგონებებთან ერთად განადგურდა 1945 წელს საბჭოთა ავიაციის მიერ დაბომბვის შედეგად.

1960 წელს კომპანია Zuse KG-ის მიერ ჩატარდა Z3-ის რეკონსტრუქცია. ამ მოდელს დიდი ინტერესით შეხვდნენ 1967 წელს მონრეალის გამოფენაზე, ხოლო ამჟამად ის განთავსებულია მიუნხენის „გერმანულ მუზეუმში“.

## სპეციფიკაცია 
* სიხშირე: 5,3 ჰც
* არითმეტიკული მოწყობილობა: მცურავი წერტილით, 22 ბიტი, +, -, *, /, კვადრატული ფესვი
* გამოთვლის საშუალო სიჩქარე: მიმატება — 0,8 წამი, გაყოფა — 3 წამი
* ენერგიის მოხმარება: 4 კვტ.
* წონა: 1000 კგ.
* ელემენტები: 2600 რელე, 600 — არითმეტიკულ მოწყობილობაში, 2000 — მეხსიერების მოწყობილობაში. მილტიპლექსორი მეხსიერების მისამართების შერჩევისათვის.
* მეხსიერება: 22 ბიტი სიგრძის 64 სიტყვა.
* შეტანა: ათობითი რიცხვები მცურავი მძიმით
* გამოტანა: ათობითი რიცხვები მცურავი მძიმით
* ღირებულება: 50 ათასი რეიხსმარკა.

## რესურსები ინტერნეტში
* Horst Zuse. The Life and Work of Konrad Zuse — Konrad Zuse’s Z1 and Z3 Computers 
* Raúl Rojas. How to Make Zuse’s Z3 a Universal Computer 
* [Z3 (computer)](http://www.sccs.swarthmore.edu/users/08/ajb/tmve/wiki100k/docs/Z3_(computer).html) 

კატეგორია:ელექტრო-მექანიკური კომპიუტერები
სკეპარნა

**სკეპარნა** — დასავლეთ აბაზგების მთავარი, მთავრად აურჩევიათ აბაზგებს 550 წელს აღმოსავლეთ აბაზგიის მთავარ ოფსიტესთან ერთად ბიზანტიელთა ბატონობის წინააღმდეგ ბრძოლის ორგანიზაციისათვის. ბიზანტიელთა დამსჯელი ლაშქრის მოსვლისას წასული ყოფილა ირანში დახმარების მისაღებად.

## იხილეთ აგრეთვე
*აბაზგების აჯანყება

## ლიტერატურა
*პროკოპი კესარიელი De bello gothico, წგნ. გეორგიკა, ს. ყაუხჩიშვილის გამოც., ტ. 2, თბ., 1965

კატეგორია:ქართველი პოლიტიკოსები
Botanicula

***Botanicula*** —  Point-and-click სათავგადასავლო კომპიუტერული თამაში, რომელიც შექმნა სტუდია Amanita Design-მა. თამაში არის განთავსებული შემდეგ პლატფორმებზე:  Microsoft Windows, Mac OS X და Linux.

## სიუჟეტი 
თამაში გვიამბობს ხუთ ხეზე მცხოვრებ არსებაზე, რომლებიც ცდილობენ გადაარჩინონ ხის უკანასკნელი თესლი ობობისმაგვარ არსებებისაგან, რომლებიც ხეებს ანადგურებენ (არიან პარაზიტები). არსებობს თამაშის დასასრულის რამდენიმე ვარიანტი.

## გეიმპლეი 
როგორც Amanita Design-ის წინა თამაშებში, ამ თამაშში არის ასევე მსგავსი სქემა, ამის გარდა თამაშში არის 5 პერსონაჟი. მოთამაშემ უნდა გადაჭრას რთული თავსატეხები და იპოვოს ნივთები, რომელიც სიუჟეტის გაგრძელებაში დაეხმარება. პერსონაჟებს შეუძლიათ ზემოქმედება მოახდინონ სხვა არსებებზე, უკვე გაცნობილი არსებები იწერება ბარათების სახით.

## რესურსები ინტერნეტში 
*საიტის ოფიციალური საიტი
*თამაშის შემქმნელის ოფიციალური საიტი

## სქოლიო
{სქოლიოს სია}

კატეგორია:2012 წლის ვიდეო თამაშები
კატეგორია:სათავგადასავლო თამაშები
კატეგორია:Amanita Design-ის თამაშები
კატეგორია:ფლეშ-თამაშები
კატეგორია:დამოუკიდებელი თამაშების ფესტივალის გამარჯვებულები
კატეგორია:IOS-ის თამაშები
კატეგორია:IPad-ის თამაშები
კატეგორია:Linux-ის თამაშები
კატეგორია:Mac OS X-ის თამაშები
კატეგორია:Point-and-click-ის სათავგადასავლო თამაში
კატეგორია:ვიდეო თამაშები შემუშავებული ჩეხეთში
კატეგორია:Windows-ის თამაშები
EBay

მინი|ლოგო
**eBay Inc.** () — ამერიკული ინტერნეტ-კორპორაცია, რომელიც ფლობს eBay.com-ს, ონლაინ აუქციონს და მაღაზიას, სადაც შესაძლებელია სხვადასხვა პროდუქციისა და სერვისის შეძენა. დაარსდა 1995 წელს და დღეისათვის ოპერირებს 30-ზე მეტ ქვეყანაში. მიუხედავად იმისა, რომ იგი ძირითადად აუქციონის რეჟიმში ფუნქციონირებს, დაარსების შემდეგ მას ასევე დაემატა რეჟიმი „Buy It Now“, რომელიც პროდუქტის დაუყოვნებლივ შეძენის საშუალებასაც იძლევა. 

## რესურსები ინტერნეტში
* eBay
* eBay - ბრიტანეთი

## სქოლიო
The Hands Resist Him

მინი|მარჯვნივ

**The Hands Resist Him** () — ნახატი, რომლის ავტორია ოკლენდელი მხატვარი  ბილ სტოუნჰემი. დახატული 1972 წელს. მასზე გამოსახულები არიან ბიჭი და გოგო-თოჯინა, რომლებიც დგანან მინის კართან, რომლის მეორე მხარეს ჩანს პატარა ხელები.

## შექმნა 
ავტორის თქმით, სურათზე მან საკუთარი თავი გამოსახა, 5 წლის ასაკში. კარი არის რეალურ და სიზმრების სამყაროს შორის ზღვარი, ხოლო თოჯინა - მეგზური, რომელიც ბიჭუნას მიჰყვება. ხელები წარმოადგენენ ალტერნატიულ ცხოვრებას ან შესაძლებლობებს. 

თავდაპირველად სურათი წარუდგინეს Los Angeles Times-ის მფლობელსა და ხელოვნებათმცოდნეს. შემდეგ იგი შეიძინა მსახიობმა ჯონ მარლიმ (გ. 1984 წელს).

## გავლენა ადამიანებზე 
eBay-ზე წარმოდგენილი ინფორმაციის თანახმად, სურათი ნაპოვნი იქნა სანაგვეზე. ოჯახმა, რომელმაც იგი იპოვა, სურათი შინ მიიტანა და ჩამოკიდა. პირველივე საღამოს ოთხი წლის გოგონა შევარდა მშობლების ოთახში და ყვიროდა, რომ ბავშვები სურათზე მოძრაობდნენ. მეორე ღამით მან უამბო, რომ ბავშვები კარს მიღმა იმალებოდნენ. ოთახში დაამონტაჟეს სათვალთვალო კამერა, რომელიც რეაგირებდა მოძრაობებზე მაგრამ მას არაფერი დაუფიქსირებია. 

## eBay 
2000 წლის თებერვალში სურათი ცნობილი გახდა მასთან დაკავშირებული ლეგენდების გამო. იგი გაიყიდა აუქციონ eBay-ზე, 1025 აშშ დოლარად. სურათი კიმ სმითმა შეიძინა, რომელიც ჩიკაგოს მახლობლად ცხოვრობდა.

## გაყიდვის შემდეგ 
სმითის მისამართზე მოდიოდა წერილები, სადაც სხვადასხვა ადამიანი აღწერდა, თუ რას განიცდიდა სურათის ნახვის შემდეგ. მათი დიდი ნაწილი თვლიდა, რომ მისგან ბოროტი ენერგია მომდინარეობდა. ზოგიერთი იხსენებდა ბავშვების ერთ-ერთ მკვლელობას კალიფორნიაში და ამტკიცებდა, რომ ისინი ღამით ჩნდებიან და დადიან სახლთან. ექსტრასენსები ამტკიცებდნენ, თითქოს ისინი ძალიან ჰგავდნენ ნახატზე გამოსახულ ბიჭს და გოგოს.

მოგვიანებით სტოუნჰემმა დახატა სურათის გაგრძელება - Resistance at the Threshold. 

## რესურსები ინტერნეტში
*Surfing the Apocalypse 

## სქოლიო 
კატეგორია:1972 წლის ნახატები
კატეგორია:წყევლები
კრაუტროკი

**კრაუტროკი** (Krautrock) — ექსპერიმენტული მუსიკის სცენების საერთო დასახელება, რომელიც გულისხმობს 1960-იან წლებში გერმანიაში აღმოცენებულ მუსიკალურ ჟანრს. ჟანრმა პოპულარობა 1970-იან წლებში ჰპოვა, განსაკუთრებით ბრიტანეთში. ჟანრის პოპულარიზაციაში დიდი როლი ითამაშეს ჯონ პილის რადიო გადაცემებმა.

ჟანრის შემსრულებლებს შორის არიან: Can, Amon Düül I, Amon Düül II, Ash Ra Tempel, Faust, მანუელ გოტშინგი, ჟან ვენ რობერტ ჰალი, Popol Vuh, Cluster, Tangerine Dream, კლაუს შულცე, Neu! და Kraftwerk.

## რესურსები ინტერნეტში 
*კრაუტროკი საიტზე pHinnWeb
*კრაუტროკი
*კოსმიური მუსიკა 1969 - 1972
*გერმანული კრაუტროკი
*The Kosmische Club
*კრაუტროკის მოკლე ისტორია 
*კრაუტროკის ჟანრის ალბომების მონაცემთა ბაზა
*Krautrock-World  - გერმანული ონლაინ რადიო

კატეგორია:მუსიკის ჟანრები
ვილა კაპრა

**ვილა კაპრა** (აგრეთვე ცნობილი როგორც **ვილა ლა როტონდა**)  — რენესანსის პერიოდის ვილა.                                                            იგი ქალაქ ვიჩენცაში არქიტექტორმა ანდრეა პალადიომ ააგო 1566 წელს. შენობის პროექტი ძველი საბერძნეთისა და რომის არქიტეტურას ემყარება. კვადრატებმა, წრეებმა და სწორკუთხედებმა შენობას მკაცრი იერი მისცა და მთელ ევროპაში ბევრი ვილისა თუ სასახლისათვის მისაბაძ ნიმუშად იქცა. სახელი "კაპრა" წარმოიშვა ძმები კაპრესაგან, რომლებმაც დაასრულეს ეს შენობა, მას შემდეგ, რაც ის მათ გადაეცათ 1591 წელს. პალადიოს სხვა შენობებთან ერთად ვიჩენცაში, ეს შენობა შეტანილია მსოფლიო მემკვიდრეობის ძეგლთა სიაში.

## ფოტო გალერეა

Image:VillaCapra 2007 07 18 1.jpg|ეზო და შენობასთან მისასვლელი გზა
Image:Villa_Rotonda_front.jpg|წინა მხარე
Image:Villa La Rotonda.JPG|
Image:Rotonda mantle02.jpg|
Image:Rotonda broken pediment.jpg|
Image:Rotonda ceiling.jpg|
Image:Palladio Rotonda (23547400).jpg| 
Image:Palladio Rotonda planta Scamozzi 1778 (23547396).jpg|გეგმა
Image:Villa_Rotonda_side.jpg|

## იხილეთ აგრეთვე
*ანდრეა პალადიოს ვილები

## ლიტერატურა
* *მსოფლიოს დიდი ატლასი, მესამე გამოცემა, გამომცემლობა პალიტრა L, 2011, ISBN 978-9941-19-012-4*

კატეგორია:მსოფლიო მემკვიდრეობის ძეგლები იტალიაში
კატეგორია:იტალიის არქიტექტურული ძეგლები
ექსპერიმენტული მუსიკა

ტერმინი **ექსპერიმენტული მუსიკა** ინგლისურენოვან ლიტერატურაში გულისხმობს კომპოზიციის წყობის ტრადიციას, რომელიც XX საუკუნის შუა წლებში წარმოიშვა. მისი ყველაზე ცნობილი წარმომადგენელი იყო ჯონ კეიჯი. ტერმინი „ექსპერიმენტული“ დღესდღეობით გამოიყენება სპეციფიკურ ჟანრებთან, რომლებიც გასცდნენ საკუთარ საზღვრებს.

## რესურსები ინტერნეტში 
* 

კატეგორია:მუსიკის ჟანრები
ამერიკული ტარაკანი

**ამერიკული ტარაკანი** () — სინანთროპული კოსმოპოლიტური სახეობა ტარაკანების ოჯახისა. მისი სამშობლოა ტრიპიკული აფრიკა. ბინადრობს როგორც შენობებში, ასევე ველურ ბუნებაში. ამერიკის შეეთებულ შტატებში გვხვდება უმეტესად სავენტილაციო გვირაბებსა და დიდ ინდუსტრიულ შენობებში. მოწითალო და შოკოლად-ყავისფერი შეფერილობისაა. ზურგის წინა ნაწილში დაჰკრავს მკრთალი-ყავისფერი ან მოყვითალო ზოლები. ოოთეკას სიგრძეა 8-10, იტევს 16 კვერცხს. ყოვლისმჭამელი მწერია. იკვებება გახრწნილი ორგანული და საერთო საცხოვრებელი ნარჩენებით. დღისით იმალება ბზარებსა და ნაპრალებში. აქტიურია ღამით. 

1625 წელს ინტროდუცირებული იყო ჩრდილოეთ ამერიკაში, ხოლო შემდეგ ევროპაში.

ამერიკული ტარაკანი გვხვდება საქართველოშიც.

## სქოლიო
კატეგორია:ტარაკანები
ტომატინა

**ტომატინა** — ფესტივალი, რომელიც ტარდება აგვისტოში, პომიდვრის სეზონზე, ვალენსიის ახლომდებარე ქალაქი ბუნიოლში.  სხვადასხვა ქალაქიდან ჩამოსული 20000-ზე მეტი სტუმარი და ადგილობრივი მცხოვრებნი მთავარ ქუჩაზე იკრიბებიან და ერთმანეთს პომიდვრებს ესვრიან. დღესასწაული ერთკვირიანია, ბრძოლა კი ხანმოკლე — მხოლოდ ერთ საათს გრძელდება, მაგრამ ამ ხნის განმავლობაში ქუჩაში პომიდვრის მთელი გორა დგება.ანიმარი

## ლიტერატურა
**მსოფლიოს დიდი ატლასი, მესამე გამოცემა, გამომცემლობა პალიტრა L, 2011, ISBN 978-9941-19-012-4*

კატეგორია:ესპანური კულტურა
კატეგორია:საჭმლის ფესტივალი
სან-ხუან-ბაუტისტა

**სან-ხუან-ბაუტისტა** () შეიძლება ნიშნავდეს:

*სან-ხუან-ბაუტისტა (ბალეარის კუნძულები) — მუნიციპალიტეტი ესპნაეთში, ბალეარის კუნძულების პროვინციაში
*სან-ხუან-ბაუტისტა (იკა) — რაიონი პერუში, იკის პროვინციაში
*სან-ხუან-ბაუტისტა (კალიფორნია) — ქალაქი აშშ-ში, კალიფორნიის შტატში
*სან-ხუან-ბაუტისტა (მაინასი) — რაიონი პერუში, მაინასის პროვინციაში
*სან-ხუან-ბაუტისტა (პარაგვაი) —  ქალაქი პარაგვაიში, მისიონესის დეპარტამენტში
*სან-ხუან-ბაუტისტა (ჩილე) — მთავარი ქალაქი ხუან-ფერნანდესის კუნძულებში, ჩილე
წეროვნის დევნილთა დასახლება

მინი|წეროვნის დევნილთა დასახლება
**წეროვნის დევნილთა დასახლება** მდებარეობს მცხეთის მუნიციპალიტეტში, სოფელ წეროვნის გვერდით. დაარსდა 2008 წლის 8 აგვისტოს რუსეთ-საქართველოს ომის შემდეგ. დასახლებაში არის 2001 კოტეჯის ტიპის საცხოვრებელი სახლი. თითოეულის ფართობია 57 კვადრატული მეტრი. 2015 წლის მონაცემებით, დასახლებაში ცხოვრობს 1954 ოჯახი (6433 ადამიანი), რომელთა ძირითად ნაწილს წარმოადგენენ ახალგორის მუნიციპალიტეტიდან, დიდი და პატარა ლიახვის ხეობებიდან დევნილები.

## სქოლიო
კატეგორია:მცხეთის მუნიციპალიტეტი
კატეგორია:საქართველოს დევნილთა დასახლებები
დიდი ხალების მაცხოვრის ეკლესია

**დიდი ხალების მაცხოვრის ეკლესია** — ეკლესია ხაშურის მუნიციპალიტეტის სოფელ დიდ ხალებში. ეკლესია დგას სოფლის სამხრეთით 500-600 მ-ზე, სასაფლაოზე. სტილისტური ნიშნებით თარიღდება განვითარებული ფეოდალური ხანით. 

ეკლესია დარბაზულია (8,2 X 5,5 მ), ნაგებია ნატეხი ქვიშაქვით. სამხრეთით და დასავლეთით გვიანდელი სწორკუთხა მინაშენები აქვს. სამხრეთის მინაშენი ეკლესიაზე მოკლეა. შიგნიდან თაღოვანი, გარედან არქიტრავით გადახურული შესასვლელი სამხრეთითაა, ნახევარწრიული აფსიდის ღერძზე ბრტყელი ზღუდერით გადახურული ვიწრო სარკმელია. სარკმლის ორივე მხარეს თითო ფართო და მაღალი თაღოვანი ნიშია, ორივე იატაკიდან იწყება. ნიშების თავზე, კონქის ქუსლის დონეზე, კედელში პატარა სამალავებია მოწყობილი. კონქში ჩასმულია სამი პატარა სარეზონატორო ქვევრი. სამხრეთის და დასავლეთის კედელში თითო სარკმელია. სამხრეთის სარკმელი სწორკუთხაა, დასავლეთისა რამდენადმე ფართოა და გადახურულია წრიული თაღით. დარბაზის გრძივ კედლებზე და დასავლეთ კედელთან, კუთხეებში, თითო მარტივი პილასტრია, რომლებსაც კამარის საბჯენი თაღები ეყრდნობოდა. თაროს, ლილვისა და ცერად ჩამოკვეთილი სიბრტყისაგან შედგენილი ქვიშაქვის იმპოსტებისაგან შემორჩენილია მხოლოდ სამხრეთ პილასტრისა და საკურთხევლის თაღის იმპოსტი.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
მონადირე ჰერნე

მინი|300პქ|მარჯვნივ

**მონადირე ჰერნე** (ინგლ. *Herne the Hunter*) — ინგლისურ თქმულებებში მონადირე-მოჩვენება, ხშირად — „ველური ნადირობის“ ან მიცვალებულთა ღამის პროცესიის ბელადი. დაკავშირებული მთვარესთან.  მის სახელს აიგივებენ მიცვალებულთა სხვა ბელადთან, ჰერლექინთან ანუ ჰარლეკინთან (არლეკინი), და ასევე ეშმაკთან. ჰერნეს გამოსახავენ ირმის რქებიანი თავსაბურავით. ახალწარმართულ ჯადოსნობაში მას აკავშირებენ რქიან ღმერთთან, კერნუნოსთან და პანთან. წერენ, რომ ჰერნეს დღესაც ხშირად აწყდებიან ვინძორის ციხესიმაგრის მახლობლად ტყეში. მსგავსი რქიანი მონადირე-მოჩვენება გვხვდება გერმანულ და ფრანგულ თქმულებებშიც.

## რესურსები ინტერნეტში
*Royal Berkshire History: Beware the Ghostly Hunt of Herne the Hunter
*Mystical Worldwide Web: The Legend of Herne the Hunter 
*Independent Movie: Call of the Hunter (the legend of Herne the Hunter

კატეგორია:მოჩვენებები
კატეგორია:ბერკშირის ფოლკლორი
კატეგორია:ინგლისის ლეგენდების პერსონაჟები
იტაიპუს კაშხალი

მინი|250პქ|იტაიპუს კაშხალი
**იტაიპუს კაშხალი** (გუარანი Itaipu; ; ) — ჰიდროელექტრო დამბა მდინარე პარანაზე, ბრაზილია-პარაგვაის საზღვარზე. სახელი „იტაიპუ“ აღებულ იქნა იმ პატარა კუნძულისგან, რომელიც ნაგებობის სიახლოვეს მდებარეობდა. გუარანის ენაზე ეს სიტყვა „ქვის ხმას“ ნიშნავს.

წლიური გამომუშავების სიმძლავრით, კაშხალი რიგით მეორეა მომუშავე ჰიდროელექტროსადგურებს შორის. 2008 წელს 94.7 TWh გამოიმუშავა, 2009 წელს 91.6 TWh,  მაშინ, როდესაც ჩინეთში მდებარე სანსიის კაშხალმა 2008 წელს 80.8 TWh და 2009 წელს 79.4 TWh გამოიმუშავა. კაშხლის სიმძლავრე 14 000 მეგავატია და მეორეა 22 500 მეგავატიანი სანსიის  კაშხლის შემდეგ. სადგურის ოპერირებას ორი ქვეყანა — ბრაზილია და პარაგვაი ახდენენ, რადგან ის მდინარე პარანაზე ამ ორ ქვეყანას შორის სასაზღვრო მონაკვეთზე, ქალაქ სიუდად-დელ-ესტესთან მდებარე მეგობრობის ხიდიდან 15 კმ-ით ჩრდილოეთით მდებარეობს. ნაგებობა გადაჭიმულია ბრაზილიის ქალაქ ფოს-დუ-იგუასუდან პარაგვაის ქალაქ სიუდად-დელ-ესტემდე. 2008 წელს სადგურის მიერ გამომუშავებულმა ენერგიამ პარაგვაიში მოხმარებული ენერგიის 90% და ბრაზილიაში მოხმარებულის 19% შეადგინა. 2012 წელს სადგურის გამომუშავებულმა ენეერგიამ 98.2 ტერავატ საათი შეადგენდა.

ამჟამად დამონტაჟებულია 20 ერთეული გენერატორი, რომელთაგან ათი პარაგვაისთვის 50 ჰერცის სიხშირის ენერგიას გამოიმუშავებს, ათი კი 60 ჰერცს ბრაზილიისთვის. ორი  600 kV HVDC გადამცემი ხაზი, თითოეული 800 კმ სიგრძის, ორივე ქვეყნის ენრეგიას სან-პაულუში გზავნის, სადაც ტერმინალი მას 60 ჰერციან ენერგიად გარდაქმნის. უკანასკნელი 2 გენერატორი 2007 წელს დამონტაჟდა.

## მშენებლობის ისტორია
კაშხლის დაპროექტება 1971 წელს დაიწყო. 1978 წელს, მიმდებარე კლდეში 150 მეტრიანი გვირაბი გაჭრეს. კაშხლის მშენებლობა 1979 წელს დაიწყო, მას შემდეგმ, რაც პარანის ძირითადი კალაპოტი დააშრეს. რეზერვუარის ავსება 1982 წლის 13 ოქტომბერს დაიწყო და ძლიერი წვიმების შემდეგ, უკვე 27 ოქტომბერს წყალგადასაშვევბებზე წყლის დონემ 100 იარდს მიაღწია. 1984 წლის 5 მაისს გაეშვა პირველი ჰიდროგენერატორი.

მშენებლობისას სულ 63,85 მილიონი მ³ მიწა და კლდე იქნა მოჭრილი, ჩაყრილი იქნა 15 მლნ მ³ გრუნტი და 12.57 მლნ მ³ ბეტონი.

## რესურსები ინტერნეტში
* Itaipu Company Site   
* Introduction 
* Power conversion 
* Power conditioning 
* The Itaipu Transmission System 
* ELC-Electroconsult 
* Voith-Siemens Hydro Power Generation, one of the hydro turbines and generators manufacturer for this project
* Article on Brazil`s Thermoelectric Priority Program Author`s updated contact information 

## სქოლიო
კატეგორია:ჰიდროელექტროსადგურები
კატეგორია:პარაგვაის გეოგრაფია
კატეგორია:ბრაზილიის გეოგრაფია
ეკლესია ძველი ჭეშმარიტი

300px|მინი
**ეკლესია ძველი ჭეშმარიტი** — არქიტექტურული ძეგლი ხაშურის მუნიციპალიტეტის სოფელ კრისხევში. ეკლესია ძველი ჭეშმარიტი დგას სოფლის სასაფლაოზე, გზის პირას, ფერდობზე. სტილისტური ნიშნებით თარიღდება გვიანდელი ფეოდალური ხანით.

ეკლესია დარბაზულია (9,6 X 6 მ), ნაგებია უხეშად დამუშავებული ქვიშაქვითა და შირიმის ქვით. შიგნიდან თაღოვანი და გარედან არქიტრავით გადახურული შესასვლელები სამხრეთით (ამოქოლილია) და დასავლეთითაა. ოდნავ შებრტყელებული ნახევარწრიული აფსიდის ღერძზე თაღოვანი სარკმელია. თითო ასეთივე სარკმელია დანარჩენ სამ კედელშიც. აფსიდის სარკმლის ორივე მხარეს თითო სწორკუთხა ნიშია. სამხრეთ ნიშის თავზე პატარა სამალავია. დარბაზის გრძივ კედლებზე თითო მარტივი პილასტრია, რომლებსაც ნახევარწრიული კამარის საბჯენი თაღი ეყრდნობოდა. ფასადის გრძივ კედლებზე შემორჩენილია თაროსებრი ლავგარდნის თითო ქვა.

## ლიტერატურა
## რესურსები ინტერნეტში
* 

კატეგორია:ხაშურის მუნიციპალიტეტის ტაძრები
კერნუნოსი

**კერნუნოსი** (კელტ. *Cernunnos*) — კელტების რქიანი ღმერთი, ასოცირდება ნადირობასა და მოსავლიანობასთან. მას ხშირად გამოსახავდნენ რქიანი გველის სახით, ადამიანის ტანით და ხარის ან ცხვრის თავით, აგრეთვე ირმების გარემოცვაში ან თავზე ირმის რქებით. კერნუნოსი იყო მიწისქვეშეთის მმართველი და სიკვდილ-სიცოცხლის გასაყარის მცველი. მას ასევე ეთაყვანებოდნენ რომაელები და გალები, რომელსაც გამოსახავდნენ სამი თავით. სახელი კერნუნოსი ნიშნავს უბრალოდ "რქიანს".

გუნდესტრუპის (დანია) მახლობლად ჭაობში აღმოჩენილ ჩვ.წ.აღ.-მდე 100 წლით დათარიღებულ ვერცხლის უზარმაზარი ქვაბის ზედაპირზე მრავალი სცენაა კერნუნოსის გამოსახულებით. ზოგ მკვლევარს მიაჩნია, რომ ეს ქვაბი კელტური წარმომავლობისაა, ზოგიც კი გალებს მიაკუთვნებს.

## რესურსები ინტერნეტში
*Gundestrup Cauldron

კატეგორია:ნადირობის ღვთაებები
კატეგორია:ბუნების ღვთაებები
კატეგორია:კელტური მითოლოგია
კატეგორია:ღმერთები ანბანის მიხედვით
Sapessi dire no

***Sapessi dire no*** — იტალიელი მომღერალ და მუსიკოს ბიაჯო ანტონაჩის მეთერთმეტე სტუდიური ალბომი, რომელიც 2012 წლის 17 აპრილს გამოვიდა ლეიბლზე Iris/Sony Music. დისკის გარეკანის დიზაინი კომიქსების მხატვარ მილო მანარას ეკუთვნის.

## სიმღერების სია 
# Insieme finire - 3:59
# Ti dedico tutto - 3:21
# L'evento - 4:11
# Con infinito onore - 3:01
# Qui - 4:09
# Senza un nome - 3:30
# Dimenticarti è poco - 3:09
# Sola mai - 3:31
# Le scale ripide - 5:42 (ნეგრამაროსთან)
# Sono stato innamorato - 3:51
# Dormi nel cuore - 3:49
# Non vivo più senza te - 3:33
# Naturale - 3:12
# Gli da un bel latte con la pietra che ti devi bere - 4:52 (ანტონელო ვენდიტისთან)
# Liberandoti di me - 3:56
# Ciao tristezza - 3:21
# Grazie Milano - 4:38 (საკონცერტო, ანტონელო ვენდიტისთან და ნეკთან)

## რესურსები ინტერნეტში 
* Biagio Antonacci - Sapessi dire no.

კატეგორია:პოპ-ალბომები
კატეგორია:ბიაჯო ანტონაჩის ალბომები
კატეგორია:2012 წლის ალბომები
იპაკარაის ტბა

**იპაკარაის ტბა** () — პარაგვაის უმთავრესი ტბა. მდებარეობს ცენტრალურ დეპარტამენტში, ქვეყნის დედაქალაქ ასუნსიონიდან 25 კმ-ით აღმოსავლეთით. ტბა ჩაგუბებულია მეზოზოური ხანის ტექტონიკურ დეპრესიაში. მისგან გაედინება მდინარე სალადო, რომელიც შემდეგ თავის მხრივ მდინარე პარაგვაის ერწყმის. ტბის გარშემო გაშენებულია სამი ქალაქი: არეგუა, იპაკარაი და სან-ბერნარდინო. 

ტბის ფართობი დაახლოებით 90 კმ²-ია, სიგრძე ჩრდილოეთიდან სამხრეთის მიმართულებით 24 კმ-ია, სიგანე კი აღმოსავლეთიდან დასავლეთისკენ 6 კმ. წყლის საშუალო სიღრმე 6 მეტრია.

## გალერეა

ფაილი:Playa aregua.jpg|არეგუის პლაჟი
ფაილი:Areguá 30.jpg|კანდელარიის ეკლესია არეგუაში
ფაილი:Vista del Lago Ypacaraí desde Sanber.jpg|ხედი სან-ბერნარდინოდან

## რესურსები ინტერნეტში
*Secretaria Nacional de Turismo 
*Portal Ypacarai
*Festival del Lago

კატეგორია:პარაგვაის ტბები
კატეგორია:ტბები ანბანის მიხედვით
გეოეკოლოგია

მინი|300პქ|წიფლის ტყე. ბუნებრივი გარემო
**გეოეკოლოგია** (ბერძნ. gē – მიწა, oikos – სახლი და logos – მოძღვრება) — ბუნებისმეტყველების ერთ-ერთი დარგი — კომპლექსური მეცნიერება, რომელიც იმყოფება ეკოლოგია-გეოგრაფიის მიჯნაზე. გეოეკოლოგიას საფუძველი ჩაუყარა გერმანელმა გეოგრაფმა კარლ ტროლმა, რომელმაც გასული საუკუნის 30-იან წლებში ეკოლოგიური და გეოგრაფიული გამოკვლევები ერთმანეთთან გააერთიანა და შექმნა მეცნიერება ბუნებრივი ეკოლოგიური სისტემების შესახებ. ტროლის მიხედვით, ტერმინები *„გეოეკოლოგია“* და *„ლანდშაფტების ეკოლოგია“* სინონიმებს წარმოადგენენ. გეოეკოლოგია დედამიწას არა მთლიანობაში, არამედ მისი გარსის შედარებით თხელ ფენას სწავლობს, სადაც ერთმანეთს კვეთენ გეოსფეროები და, სადაც ცხოვრობს და მოქმედებს ადამიანი. აღნიშნულ კომპლექსურ გარსს ყველაზე უფრო ეკოსფეროს ცნება შეესაბამება, თუმცა ჯერჯერობით საყოველთაოდ გავრცელებული ტერმინი იგი არ არის. უკანასკნელი არის გეოეკოლოგიის მთავარი ობიექტი. 

გეოეკოლოგია არის დისციპლინათშორისი სამეცნიერო მიმართულება, რომელიც ეკოსფეროს შეისწავლის როგორც გეოსფეროების ურთიერთდაკავშირებულ სისტემას მის ინტეგრაციის პროცესს საზოგადოებასთან. გეოეკოლოგია სწორედ მაშინ შეიქმნა, როდესაც ადამიანის მოღვაწეობა გახდა არსებითი ფაქტორი დედამიწის გარდაქმნაში. იგი ეფუძნება გლობალურ, საერთაშორისო მიდგომას, თუმცა ამისდა მიუხედავად, არანაკლები მნიშვნელობა ენიჭება რეგიონული და ლოკალური ხასიათის პრობლემებს. 

საბჭოთა კავშირში ტერმინი „გეოეკოლოგია“ გაჩნდა 1970-იან წლებში, მას შემდეგ, რაც ტერმინი იხმარა ცნობილმა საბჭოთა ბოტანიკოსმა და ლანდშაფტმცოდნენ ვიქტორ სოჩავამ (1905–1978). XX საუკუნის ბოლოს გეოეკოლოგია ყალიბდება დამოუკიდებელ მეცნიერებად. აღსანიშნავია, რომ გეოეკოლოგიას დღემდე არ გააჩნია ზუსტი საყოველთაოდ აღიარებული საგანი და მიზნები.  

ევროპის ზოგიერთი ქვეყნის უნივერსიტეტში გეოეკოლოგია ისწავლება როგორც მეცნიერება (გერმანია, ავსტრია, შვეიცარია და სხვ.). ინგლისურენოვან სამყაროში ტერმინი გეოეკოლოგია იშვიათად, შეუთავსებლად გამოიყენება. 

ვახუშტი ბაგრატიონის სახელობის გეოგრაფიის ინსტიტუტში არსებობს გეომორფოლოგია-გეოეკოლოგის განყოფილება. 

## გეოეკოლოგიის მიმართულება 
გეოეკოლოგიაში შეიძლება გამოიყოს 2 მეტ-ნაკლებად მნიშვნელოვანი მიმართულება:
# გეოეკოლოგია განიხილება, როგორც გეოლოგიური გარემოს ეკოლოგია. ასეთი მიდგომით, გეოეკოლოგია შეისწავლის გეოლოგიური გარემოს კანონზომიერ კავშირებს დედამიწასთან, ჰიდროსფეროსთან, ბიოსფეროსთან. ამრიგად გეოეკოლოგია არის გეოლოგიის, გეოქიმიის, ბიოლოგიისა და ეკოლოოგიის მიჯნაზე მყოფი დისციპლინა.
# გეოეკოლოგია მეცნიერება, რომელიც შეისწავლის გეოგრაფიულ, ბიოლოგიურ და სოციალურ-საწარმოო სისტემების ურთიერთკავშირს. ასეთ შემთხვევაში გეოეკოლოგია შეისწავლის ბუნების მართვის ეკოლოგიურ ასპექტებს, ადამიანისა და ბუნების ურთიერთკავშირს. ასეთი გაგებით გეოეკოლოგია იმყოფება გეოგრაფია-ეკოლოგიის მიჯნაზე. 

## იხილეთ აგრეთვე
* ლანდშაფტების ეკოლოგია 
* გეოგრაფია
* ეკოლოგია

## რესურსები ინტერნეტში
* გეოეკოლოგია – ცნობები 

## ლიტერატურა
* Голубев Г.Н. Геоэкология, М.: Изд-во ГЕОС, 1999. - 338 с.

კატეგორია:გეოეკოლოგია
კატეგორია:ეკოლოგია
ვიტილიგო

მინი|250პქ|არასეგმენტური ვიტილიგო ხელებზე
**ვიტილიგო** — კანის დაავადება, დერმატოზი, რომელიც გამოწვეულია კანის პიგმენტაციის პროცესის დარღვევით. კანზე წარმოიქმნება დეპიგმენტური ლაქები.

## ეტიოლოგია
დაავადების გამომწვევად ითვლება კანის ცალკეული უბნების მიერ პიგმენტის გამომუშავების უნარის დაკარგვა მელანოციტებში ფერმენტ თიროზინაზის არარსებობის გამო, რომელიც ახდენს პიგმენტის წარმოქმის კატალიზებას. დაავადების განვითარებაში გარკვეულს როლს ასრულებს გენეტიკური და ნეიროენდოკრინული ფაქტორები:

*ფსიქიკური ტრავმები;
*ვეგეტატიური ნერვული სისტემის დარღვევები;
*თირკმელზედა ჯირკვლის დისფუნქცია;
*ფარისებრი ჯირკვლის დისფუნქცია;
*სასქესო ჯირკვლების დისფუნქცია.

## სიმპტომები და მიმდინარეობა
დაავადების მიმდინარეობისას კანის სხვადასხვა უბანზე თანდათანობით ჩნდება დეპიგმენტირებული ლაქები, რომლებიც მიდრეკილნი არიან ზრდისა და შერწყმისაკენ. დაზიანებულ ადგილებზე თმები ასევე მოკლებულნი არიან პიგმენტს. დეპიგმენტირებულ უბნებს ახასიათებს მომატებული მგრძნობელობა მზისა და ხელოვნური ულტრაიისფერი სხივებისადმი. დაავადება შეიძლება გამოვლინდეს ნებისმიერ ასაკში. ვიტილიგო არ არის გადამდები დაავადება.

## მკურნალობა
ვიტილიგოს სამკურნალოდ გამოიყენება ფოტომასენსიბილიზებელი პრეპარატები შერწყმული:
*ულტრაიისფერ დასხივებასთან; 
*ვიტამინებთან; 
*კორტიკოსტეროიდული მაზის აპლიკაციებთან;
*გამოვლენილი ნეიროენდოკრინული დარღვევების კორექციასთან.  
დაავადების მკურნალობა ნაკლებეფექტურია. პროგნოზი განკურნების თვალსაზრისით არაკეთილსაიმედოა. მზის დამწვრობის პროფილაქტიკის მიზნით საჭიროა ხანგრძლივი ინსოლაციის თავიდან აცილება.

## გალერეა

image:Vitiligo03.jpg|ვიტილიგო თეთრკანიან ადამიანზე
image:Vitiligo1.JPG|ვიტილიგო შავკანიან ადამიანზე

## ლიტერატურა
*Torello M. Lotti; Vitiligo:Problems and Solutions - Marcel Dekker, May 27, 2004
*Mauro Picardo, Alain Taïeb; Vitiligo -Springer, Nov 1, 2009
კატეგორია:კანის დაავადებები
კატეგორია:დერმატოლოგია
Murmur (ალბომი)

***Murmur*** — ამერიკული ალტერნატიული როკ-ჯგუფ R.E.M.-ის სადებიუტო სტუდიური ალბომი. გამოვიდა 1983 წელს. ალბომი გამოსცა ლეიბლმა I.R.S..

## სიმღერების სია
ყველა სიმღერის ავტორები - ბილ ბერი, პიტერ ბაკი, მაიკ მილზი და მაიკლ სტაიპი, გარდა მითითებულისა.

;მხარე 1

;მხარე 2

;1992 *The IRS Vintage Years*-ის გამოცემის დამატებები
#There She Goes Again (ლუ რიდი)&nbsp;– 2:48
#9-9 (ბოსტონი, მასაჩუსეტსი, აშშ, 13 ივლისი, 1984)&nbsp;– 3:04
#Gardening at Night (ბოსტონი)&nbsp;– 3:47
#Catapult (სიეტლი, ვაშინგტონი, აშშ, 27 ივნისი, 1984)&nbsp;– 4:03

;2008 წლის ''დელუქს გამოცემის დამატებითი დისკი (Live at Larry's Hide-Away)''
#Laughing&nbsp;– 3:51
#Pilgrimage&nbsp;– 4:08
#There She Goes Again (Reed)&nbsp;– 2:43
#Seven Chinese Brothers&nbsp;– 4:15
#Talk About the Passion&nbsp;– 3:02
#Sitting Still&nbsp;– 4:11
#Harborcoat&nbsp;– 3:45
#Catapult&nbsp;– 3:51
#Gardening at Night&nbsp;– 3:33
#9-9&nbsp;– 3:16
#Just a Touch&nbsp;– 2:27
#West of the Fields (ბერი, ბაკი, მილზი, სტაიპი და ბოგენი)&nbsp;– 3:06
#Radio Free Europe&nbsp;– 4:57
#We Walk&nbsp;– 2:55
#1,000,000&nbsp;– 3:05
#Carnival of Sorts (Box Cars)&nbsp;– 3:58

ალბომის პრომო-ჩანაწერი დამალულია ბონუს-დისკის შესავალში.

## სქოლიო 
კატეგორია:R.E.M.-ის ალბომები
კატეგორია:1983 წლის სადებიუტო ალბომები
კატეგორია:I.R.S. Records-ის ალბომები
Fables of the Reconstruction

***Fables of the Reconstruction*** — ამერიკული ალტერნატიული როკ-ჯგუფ R.E.M.-ის მესამე სტუდიური ალბომი. გამოვიდა 1985 წელს. ალბომი გამოსცა ლეიბლმა I.R.S..

## სიმღერების სია
### მხარე 1&nbsp;– A Side
#Feeling Gravitys Pull&nbsp;– 4:51
#Maps and Legends&nbsp;– 3:10
#Driver 8&nbsp;– 3:23
#Life and How to Live It&nbsp;– 4:06
#Old Man Kensey (ჯერი ეიერსი, ბერი, ბაკი, მილზი, სტაიპი)&nbsp;– 4:08

### მხარე 2&nbsp;– Another Side
#Cant Get There from Here &nbsp;– 3:39
#Green Grow the Rushes&nbsp;– 3:46
#Kohoutek&nbsp;– 3:18
#Auctioneer (Another Engine)&nbsp;– 2:44
#Good Advices&nbsp;– 3:30
#Wendell Gee&nbsp;– 3:01

### 1992 წლის *IRS Vintage Years*-ის გამოცემის დამატებები
# Crazy (რენდი ბიული, ვანესა ბრისკო ჰარი, კერტის კროუ, მაიკლ ლაჩოვსკი)
#*B-მხარე სინგლიდან Driver 8 (7" სინგლი)
#Burning Hell
#*B-მხარე სინგლიდან Can't Get There From Here (12" სინგლი)
#Bandwagon (ბერი, ბაკი, მილზი, ლინა სტაიპი, მაიკლ სტაიპი)
#*B-მხარე სინგლიდან Can't Get There From Here (7" და 12" სინგლი)
#Driver 8 (საკონცერტო)
#*B-მხარე სინგლიდან Wendell Gee (12" სინგლი)
#Maps and Legends (საკონცერტო)
#*B-მხარე სინგლიდან The One I Love (7" სინგლი)

### 2010 წლის 25 წლიანი საიუბილეო გამოცემის დამატებები (*The Athens Demos*)
# Auctioneer (Another Engine)&nbsp;– 2:52
# Bandwagon (ბერი, ბაკი, მილზი, ლინდა სტაიპი, მაიკლ სტაიპი)&nbsp;– 2:24
# Cant Get There from Here&nbsp;– 3:41
# Driver 8&nbsp;– 3:31
# Feeling Gravitys Pull&nbsp;– 4:36
# Good Advices&nbsp;– 3:31
# Green Grow the Rushes&nbsp;– 3:47
# Hyena&nbsp;– 2:53
# Kohoutek&nbsp;– 3:26
# Life and How to Live It&nbsp;– 4:10
# Maps and Legends&nbsp;– 3:12
# Old Man Kensey (ეიერსი, ბ ერი, ბაკი, მილზი, სტაიპი)&nbsp;– 4:07
# Throw Those Trolls Away&nbsp;– 3:10
# Wendell Gee&nbsp;– 3:07

## სქოლიო 
კატეგორია:R.E.M.-ის ალბომები
კატეგორია:1985 წლის ალბომები
კატეგორია:ალბომები ჯო ბოიდის პროდიუსერობით
Reckoning (R.E.M.-ის ალბომი)

***Reckoning*** — ამერიკული ალტერნატიული როკ-ჯგუფ R.E.M.-ის მეორე სტუდიური ალბომი. გამოვიდა 1984 წელს. ალბომი გამოსცა ლეიბლმა I.R.S..

## სიმღერების სია 
### მხარე 1&nbsp;– Left 
# Harborcoat&nbsp;– 3:54
# 7 Chinese Bros.&nbsp;– 4:18
# So. Central Rain (I'm Sorry)&nbsp;– 3:15
# Pretty Persuasion&nbsp;– 3:50
# Time After Time (AnnElise)&nbsp;– 3:31

### მხარე 2&nbsp;– Right 
# Second Guessing&nbsp;– 2:51
# Letter Never Sent&nbsp;– 2:59
# Camera&nbsp;– 5:52
# (Don't Go Back To) Rockville&nbsp;– 4:32
# Little America&nbsp;– 2:58

### 1992 წლის I.R.S. Vintage Years-ის გამოცემის დამატებები
#  Wind Out (With Friends)&nbsp;– 1:58
# Pretty Persuasion (საკონცერტო, სტუდია)&nbsp;– 4:01
# White Tornado (საკონცერტო, სტუდია)&nbsp;– 1:51
# Tighten Up (არჩი ბელი და ბილი ბატლერი)&nbsp;– 4:08
# Moon River (ჰენრი მანჩინი და ჯონი მერსერი)&nbsp;– 2:21

### 2009 წლის დელუქს გამოცემის დამატება (*Live at the Aragon Ballroom*)
# Femme Fatale (ლუ რიდი)&nbsp;– 3:19
# Radio Free Europe&nbsp;– 3:54
# Gardening at Night&nbsp;– 3:38
# 9–9&nbsp;– 2:48
# Windout&nbsp;– 2:13
# Letter Never Sent&nbsp;– 3:03
# Sitting Still&nbsp;– 3:13
# Driver 8&nbsp;– 3:28
# So. Central Rain&nbsp;– 3:23
# 7 Chinese Bros.&nbsp;– 4:27
# Harborcoat&nbsp;– 4:34
# Hyena&nbsp;– 3:26
# Pretty Persuasion&nbsp;– 3:49
# Little America&nbsp;– 3:23
# Second Guessing&nbsp;– 3:07
# (Don't Go Back To) Rockville&nbsp;– 4:30

ალბომის პრომო-ჩანაწერი დამალულია ბონუს-დისკის შესავალში.

## სქოლიო 
კატეგორია:R.E.M.-ის ალბომები
კატეგორია:1984 წლის ალბომები
კატეგორია:I.R.S. Records-ის ალბომები
Document (ალბომი)

***Document*** — ამერიკული ალტერნატიული როკ-ჯგუფ R.E.M.-ის მეხუთე სტუდიური ალბომი. გამოვიდა 1987 წელს. ალბომი გამოსცა ლეიბლმა  I.R.S..

## სიმღერების სია
### მხარე 1&nbsp;– Page side
#Finest Worksong&nbsp;–  3:48
#Welcome to the Occupation&nbsp;–  2:46
#Exhuming McCarthy&nbsp;–  3:19
#Disturbance at the Heron House&nbsp;–  3:32
#Strange (ბრიუს გილბერტი, გრემ ლუისი, კოლინ ნიუმენი, რობერტ გოტობედი)&nbsp;–  2:31
#It's the End of the World as We Know It (And I Feel Fine)&nbsp;–  4:05

### მხარე 2&nbsp;– Leaf side
#The One I Love&nbsp;–  3:17
#Fireplace&nbsp;–  3:22
#Lightnin' Hopkins&nbsp;–  3:20
#King of Birds&nbsp;–  4:09
#Oddfellows Local 151&nbsp;–  5:21

### 1993 წლის *I.R.S. Vintage Years*-ის გამოცემის დამატებები
#Finest Worksong (Other Mix)&nbsp;– 3:47
#*B-მხარე სინგლიდან Finest Worksong 12 single
#Last Date (ფლოიდ კრამერი)&nbsp;– 2:16
#*B-მხარე სინგლებიდან „The One I Love“ (12") და „It's the End of the World as We Know It (And I Feel Fine)“ (აშშ, 7")
#The One I Love (McCabe's Guitar Shop-იდან)&nbsp;– 4:06
#*B-მხარე სინგლებიდან „The One I Love“ (აშშ, 12") და „It's the End of the World as We Know It (And I Feel Fine)“ (ბრიტანეთი, 7", 12")
# Time After Time, Etc. (საკონცერტო)&nbsp;– 8:22
#*B-მხარე 7" და 12" სინგლიდან „Finest Worksong“ და „It's the End of the World as We Know It (And I Feel Fine)“-ის 12" ბრიტანული გამოცემიდან
#Disturbance at the Heron House (McCabe's Guitar Shop-იდან)&nbsp;– 3:26
#*B-მხარე სინგლიდან „The One I Love“ (ბრიტანეთი, 12")
#Finest Worksong (Lengthy Club Mix)&nbsp;– 5:52
#*B-მხარე სინგლიდან Finest Worksong (12")

### 25 წლიანი საიუბილეო გამოცემის დამატებითი დისკი
კონცერტი, გამართული უტრეხტში, ნიდერლანდებში, 1987 წლის 14 სექტემბერს:

#Finest Worksong&nbsp;– 4:10
#These Days&nbsp;– 3:36
#Lightnin' Hopkins&nbsp;– 3:43
#Welcome to the Occupation&nbsp;– 2:52
#Driver 8&nbsp;– 3:35
#Feeling Gravitys Pull&nbsp;– 5:31
#I Believe&nbsp;– 4:32
#The One I Love&nbsp;– 4:20
#Exhuming McCarthy&nbsp;– 3:23
#Wolves, Lower&nbsp;– 4:23
#Fall On Me&nbsp;– 3:05
#Just a Touch&nbsp;– 3:04
#Oddfellows Local 151&nbsp;– 5:01
#Little America&nbsp;– 2:50
#It's the End of the World as We Know It (And I Feel Fine)&nbsp;– 4:01
#Begin the Begin&nbsp;– 3:58
#Disturbance at the Heron House&nbsp;– 3:42
#Moral Kiosk&nbsp;– 3:02
#Life and How to Live It&nbsp;– 6:28
#*მანამდე შევიდა 2006 წლის კომპილაციაში *And I Feel Fine... The Best of the I.R.S. Years 1982–1987*.
#So. Central Rain&nbsp;– 5:19
#*მანამდე გამოვიდა „Finest Worksong“-ის B-მხარეზე, როგორც სიმღერის „Time After Time, Etc.“ ნაწილი.

## ჩარტები
;ალბომი

;სინგლები

## სერტიფიცირებები და გაყიდვები
## სქოლიო 
კატეგორია:R.E.M.-ის ალბომები
კატეგორია:1987 წლის ალბომები
კატეგორია:I.R.S. Records-ის ალბომები
Up (R.E.M.-ის ალბომი)

***Up*** — ამერიკული ალტერნატიული როკ-ჯგუფ R.E.M.-ის მე-11 სტუდიური ალბომი. გამოვიდა 1998 წელს. ალბომი გამოსცა ლეიბლმა  Warner Bros..

## სიმღერების სია
;Up Side
#Airportman&nbsp;– 4:12
#Lotus&nbsp;– 4:30
#Suspicion&nbsp;– 5:36
#Hope (ლეონარდ კოენი, ბაკი, მილზი, სტაიპი)1&nbsp;– 5:02
#At My Most Beautiful&nbsp;– 3:35
#The Apologist&nbsp;– 4:30
#Sad Professor&nbsp;– 4:01
#You're in the Air&nbsp;– 5:22

;Down Side
#Walk Unafraid&nbsp;– 4:31
#Why Not Smile&nbsp;– 4:03
#Daysleeper&nbsp;– 3:40
#Diminished&nbsp;– 6:01
#*ასევე შეტანილია I'm Not Over You, რომელიც იწყება 4:59-ზე. აქ სტაიპი ასრულებს სოლოს აკუსტიკურ გიტარაზე.
#Parakeet&nbsp;– 4:09
#Falls to Climb&nbsp;– 5:06

### შენიშვნა
1 კოენი არ მონაწილეობდა სიმღერის „Hope“ უშუალო შექმნაში, მაგრამ ჯგუფმა მისი ავტორობა მიუთითა, ვინაიდან „Hope“ მელოდიით და ტექსტის წყობით ჰგავს მის ცნობილ სიმღერას „Suzanne“

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:R.E.M.-ის ალბომები
კატეგორია:1998 წლის ალბომები
კატეგორია:Warner Bros. Records-ის ალბომები
კატეგორია:ალბომები პეტ მაკ-კართის პროდიუსერობით
კატეგორია:ალბომები მაიკ მილზის პროდიუსერობით
კატეგორია:ალბომები მაიკლ სტაიპის პროდიუსერობით
კატეგორია:ალბომები პიტერ ბაკის პროდიუსერობით
Reveal (ალბომი)

***Reveal*** — ამერიკული ალტერნატიული როკ-ჯგუფ R.E.M.-ის 12-ე სტუდიური ალბომი. გამოვიდა 2001 წელს. ალბომი გამოსცა ლეიბლმა  Warner Bros..

## სიმღერების სია
;Chorus Side:
# The Lifting&nbsp;– 4:39
# I've Been High&nbsp;– 3:25
# All the Way to Reno (You're Gonna Be a Star)&nbsp;– 4:43
# She Just Wants to Be&nbsp;– 5:22
# Disappear&nbsp;– 4:11
# Saturn Return&nbsp;– 4:55

;Ring Side
#Beat a Drum&nbsp;– 4:21
# Imitation of Life&nbsp;– 3:57
# Summer Turns to High&nbsp;– 3:31
# Chorus and the Ring&nbsp;– 4:31
# I'll Take the Rain&nbsp;– 5:51
# Beachball&nbsp;– 4:14

## ჩარტები 
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:R.E.M.-ის ალბომები
კატეგორია:2001 წლის ალბომები
კატეგორია:Warner Bros. Records-ის ალბომები
კატეგორია:ალბომები პეტ მაკ-კართის პროდიუსერობით
Around the Sun

***Around the Sun*** — ამერიკული ალტერნატიული როკ-ჯგუფ R.E.M.-ის 13-ე სტუდიური ალბომი. გამოვიდა 2004 წელს. ალბომი გამოსცა ლეიბლმა Warner Bros..

## სიმღერების სია
ყველა სიმღერის ავტორები - პიტერ ბაკი, მაიკ მილზი და მაიკლ სტაიპი.

#Leaving New York&nbsp;– 4:49
#Electron Blue&nbsp;– 4:12
#The Outsiders (Q-Tip-თან ერთად)&nbsp;– 4:14
#Make It All Okay&nbsp;– 3:43
#Final Straw&nbsp;– 4:06
#I Wanted to Be Wrong&nbsp;– 4:34
#Wanderlust&nbsp;– 3:04
#Boy in the Well&nbsp;– 5:22
#Aftermath&nbsp;– 3:52
#High Speed Train&nbsp;– 5:03
#The Worst Joke Ever&nbsp;– 3:37
#The Ascent of Man&nbsp;– 4:07
#Around the Sun&nbsp;– 4:29

## სერტიფიცირებები
}
}

}
}
}
}
}

}

## ჩარტები
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:R.E.M.-ის ალბომები
კატეგორია:2004 წლის ალბომები
New Adventures in Hi-Fi

***New Adventures in Hi-Fi*** — ამერიკული ალტერნატიული როკ-ჯგუფ R.E.M.-ის სტუდიური ალბომი. გამოვიდა 1996 წელს. ალბომი გამოსცა ლეიბლმა Warner Bros..

## სიმღერების სია
### The Hi Side
#How the West Was Won and Where It Got Us&nbsp;– 4:31
#The Wake-Up Bomb&nbsp;– 5:08
#New Test Leper&nbsp;– 5:26
#Undertow&nbsp;– 5:09
#E-Bow the Letter&nbsp;– 5:23
#Leave&nbsp;– 7:18

### The Fi Side
#Departure&nbsp;– 3:28
#Bittersweet Me&nbsp;– 4:06
#Be Mine&nbsp;– 5:32
#Binky the Doormat&nbsp;– 5:01
#Zither&nbsp;– 2:33
#So Fast, So Numb&nbsp;– 4:12
#Low Desert&nbsp;– 3:30
#Electrolite&nbsp;– 4:05

## ჩარტები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:R.E.M.-ის ალბომები
კატეგორია:1996 წლის ალბომები
კატეგორია:Warner Bros. Records-ის ალბომები
კატეგორია:Warner Bros. Records-ის საკონცერტო ალბომები
მეშვიდე ძის მეშვიდე ძე

**მეშვიდე ძის მეშვიდე ძე** () — ხალხური თქმულებების მიხედვით დიდი მაგიური და  მაკურნებელი თვისებებით უნდა დაბადებულიყო. ასეთი ადამიანები არიან ნათელმხილველები და შეუძლიათ ერთი ხელის დადებით ადამიანის განკურნება. ნიდერლანდელთა რწმენით, ჯადოქართა ანუ "ბრაუხერთა" ოჯახში გაჩენილი მეშვიდე ძის მეშვიდე ძეს, გააჩნდა გაცილებით ძლიერი ჯადოსნობის უნარი, ვიდრე ჩვეულებრიც ჯადოქარს და ამგვარი ჯადოს მოხსნა უფრო რთული იყო.

მეშვიდე ასულის მეშვიდე ასული ასეთი პრივილეგიებით არ სარგებლობს, თუმცა ბოშების აზრით ასეთ ადამიანს ზუსტად შეუძლია გამოიცნოს მომავალი.

## მეშვიდე ძის მეშვიდე ძეები სინამდვილეში
* პერი კომო (Perry Como) — XX საუკუნის ამერიკელი კრუნერი
* ლენ დაუსონი (Len Dawson) — ცნობილი ფეხბურთელი
* ჯეკ უაითი (Jack White) — მუსიკოსი ჯგუფებიდან The White Stripes, The Raconteurs და The Dead Weather

## რესურსები ინტერნეტში
* Seventh Sons and Their Seventh Sons: A passage from Chambers' Book of Days with information about the belief in the UK, France, and Germany.

კატეგორია:ფოლკლორი
კატეგორია:მითოლოგია